પ્રધાનમંત્રી શ્રી નરેન્દ્રભાઇ મોદીએ જણાવ્યું હતું કે, ગુજરાત ફોરેન્સિક સાયન્સિસ યુનિવર્સિટીએ વૈજ્ઞાનિક અભિગમથી આંતરરાષ્ટ્રીય કક્ષાનું માનવ સંશાધન તૈયાર કરીને આંતરરાષ્ટ્રીય કક્ષાએ ખ્યાતિ પ્રાપ્ત કરી છે. સ્થાપનાના પાંચ વર્ષમાં જ આ યુનિવર્સિટીએ ૬૦૦૦ જેટલા અધિકારીઓને તાલીમ આપી છે. ૨૮ દેશોના ૭૦૦ થી વધુ પોલીસ અધિકારીઓ ગુજરાતમાં તાલીમ લઇ ગયા છે. ગુજરાત ફોરેન્સિક સાયન્સિસ યુનિવર્સિટી તાલીમ અને વૈશ્વિક સલામતીમાં નિર્ણાયક ભૂમિકા ભજવી રહી છે, જે પ્રત્યેક ગુજરાતીઓ માટે ગૌરવની વાત છે.